ประกาศสํานักงานคณะกรรมการกํากับหลักทรัพย์และตลาดหลักทรัพย์ที่สธ. 67/2543เรื่อง หลักเกณฑ์ในการขึ้นทะเบียนเจ้าหน้าที่การตลาด------------------------------------อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มกราคม พ.ศ. 2544 เป็นต้นไปข้อ ๒ ในประกาศนี้"บริษัทหลักทรัพย์" หมายความว่า บริษัทที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์"เจ้าหน้าที่การตลาด" หมายความว่า เจ้าหน้าที่ของบริษัทหลักทรัพย์ที่ทําหน้าที่ติดต่อชักชวน หรือให้คําแนะนําเกี่ยวกับการลงทุนแก่ลูกค้า เพื่อให้เกิดการซื้อขายหลักทรัพย์ใดหลักทรัพย์หนึ่ง"ตราสารทุน" หมายความว่า หุ้นสามัญ หุ้นบุริมสิทธิ ใบแสดงสิทธิในการซื้อหุ้นเพิ่มทุนที่โอนสิทธิได้ (ransierable subscription right) และใบแสดงสิทธิในผลประโยชน์ที่เกิดจากหลักทรัพย์อ้างอิง (depositary receipt)"ตราสารหนี้" หมายความว่า หุ้นกู้ ตั๋วเงินที่เป็นหลักทรัพย์ และพันธบัตรที่กระทรวงการคลังไม่ได้ค้ําประกันเงินต้นและดอกเบี้ย"ตราสารที่มี leverage" หมายความว่า ใบสําคัญแสดงสิทธิที่จะซื้อหุ้น ใบสําคัญ แสดงสิทธิที่จะซื้อหุ้นกับใบสําคัญแสดงสิทธิอนุพันธ์ (derivative warrant) และออปชันที่ตลาดหลักทรัพย์แห่งประเทศไทยหรือบริษัทย่อยออก"สถาบันฝึกอบรม" หมายความว่า สถาบันพัฒนาบุคลากรธุรกิจหลักทรัพย์"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ หมวด 1 คุณสมบัติและลักษณะต้องห้ามของเจ้าหน้าที่การตลาด ------------------------------------ข้อ ๓ เจ้าหน้าที่การตลาดต้องมีคุณสมบัติดังต่อไปนี้(1) มีคุณวุฒิทางการศึกษา และมีประสบการณ์ในการทํางานตามเกณฑ์ต่อไปนี้ (ก) สําเร็จการศึกษาตั้งแต่ระดับปริญญาตรีขึ้นไปหรือเทียบเท่าที่สํานักงานคณะกรรมการข้าราชการพลเรือน (ก.พ.) รับรอง หรือ (ข) สําเร็จการศึกษาระดับอนุปริญญาและมีประสบการณ์ในการทํางานที่เป็นประโยชน์ต่อการให้คําแนะนําเกี่ยวกับการลงทุนในหลักทรัพย์ไม่น้อยกว่าสองปี และ(2) ผ่านการทดสอบหลักสูตรการเป็นเจ้าหน้าที่การตลาดตามประเภทหลักทรัพย์ที่จะให้คําแนะนําเกี่ยวกับการลงทุนจากสถาบันฝึกอบรมมาแล้วเป็นระยะเวลาไม่เกินหนึ่งปีในวันที่ยื่นคําขอขึ้นทะเบียน ยกเว้นบุคคลตามที่กําหนดในข้อ 4ข้อ ๔ ให้บุคคลที่ดํารงตําแหน่งต่อไปนี้ของบริษัทหลักทรัพย์เพียงหนึ่งรายได้รับยกเว้นไม่ต้องมีคุณสมบัติตามที่กําหนดในข้อ 3(2) หากบุคคลดังกล่าวได้ผ่านการฝึกอบรมเกี่ยวกับการปฏิบัติงานของเจ้าหน้าที่การตลาดตามประเภทที่ขอขึ้นทะเบียนจากสถาบันฝึกอบรมมาแล้วเป็นระยะเวลาไม่เกินหนึ่งปีในวันที่ยื่นคําขอขึ้นทะเบียน(1) กรรมการผู้จัดการ หรือ(2) ผู้บริหารสูงสุดของสายงานที่เกี่ยวกับเจ้าหน้าที่การตลาดของบริษัทหลักทรัพย์ข้อ ๕ เจ้าหน้าที่การตลาดต้องไม่มีลักษณะต้องห้ามดังต่อไปนี้(1) เป็นบุคคลที่ถูกศาลสั่งพิทักษ์ทรัพย์ หรือเป็นบุกกลล้มละลาย(2) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิต หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการบริหารงานที่มีลักษณะเป็นการหลอกลวง ฉ้อฉล หรือทุจริต(3) ไม่มีประวัติดังต่อไปนี้ในช่วงระยะเวลาสามปีย้อนหลังนับแต่วันที่ยื่นคําขอขึ้นทะเบียน (ก) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต (ข) เคยต้องคําพิพากษาว่ากระทําความผิดตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิต หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือการบริหารงานที่มีลักษณะเป็นการหลอกลวง ฉ้อฉล หรือทุจริต (ค) เคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในส่วนที่ว่าด้วยการกระทําอันไม่เป็นธรรมเกี่ยวกับการซื้อขายหลักทรัพย์ หรือกฎหมายต่างประเทศในความผิดทํานองเดียวกัน (ง) เคยถูกไล่ออก ปลดออก หรือให้ออกจากงาน อันเนื่องมาจากการกระทําโดยทุจริต (จ) เคยถูกเพิกถอนการขึ้นทะเบียนเป็นเจ้าหน้าที่การตลาด (ฉ) เคยมีการทํางานที่ส่อไปในทางไม่สุจริตในลักษณะที่อาจเข้าข่ายความผิดเกี่ยวกับทรัพย์ หมวด 2 การขึ้นทะเบียนและการต่ออายุ -------------------------------------ข้อ ๖ ให้บุคคลที่ประสงค์จะขอขึ้นทะเบียนเป็นเจ้าหน้าที่การตลาดยื่นคําขอขึ้นทะเบียนต่อสํานักงานตามแบบ 113-1 ที่แนบท้ายประกาศนี้ พร้อมทั้งชําระค่าธรรมเนียมการขึ้นทะเบียนเป็นเจ้าหน้าที่การตลาดตามประกาศว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่างๆข้อ ๗ สํานักงานจะรับขึ้นทะเบียนเจ้าหน้าที่การตลาดแยกตามประเภทหลักทรัพย์ที่ผู้อื่นคําขอขึ้นทะเบียนประสงค์จะให้คําแนะนําเกี่ยวกับการลงทุน ดังนี้(1) เจ้าหน้าที่การตลาดประเภทตราสารทุน(2) เจ้าหน้าที่การตลาดประเภทตราสารหนี้(3) เจ้าหน้าที่การตลาดประเภทตราสารที่มี leverageข้อ ๘ การขึ้นทะเบียนเป็นเจ้าหน้าที่การตลาดหรือการต่ออายุการขึ้นทะเบียนตามประกาศนี้ให้มีกําหนดระยะเวลาสองปี โดยมีวันเริ่มต้นและวันสิ้นสุดตามที่สํานักงานกําหนดไว้ในหนังสือรับขึ้นทะเบียนเจ้าหน้าที่การตลาดหรือหนังสือรับต่ออายุการขึ้นทะเบียนนั้นข้อ ๙ สํานักงานจะแจ้งผลการพิจารณาคําขอขึ้นทะเบียนเป็นเจ้าหน้าที่การตลาดหรือคําขอต่ออายุการขึ้นทะเบียนภายในสามสิบวันนับแต่วันที่สํานักงานได้รับเอกสารหลักฐานจากบุคคลที่ขอขึ้นทะเบียนหรือขอต่ออายุการขึ้นทะเบียน ถูกต้องครบถ้วนแล้ว และในกรณีที่สํานักงานไม่รับขึ้นทะเบียนหรือไม่ต่ออายุการขึ้นทะเบียนบุคคลใด สํานักงานจะแจ้งเหตุผลไปพร้อมกันด้วยข้อ ๑๐ เจ้าหน้าที่การตลาดที่ประสงค์จะต่ออายุการขึ้นทะเบียนให้ยื่นคําขอต่ออายุการขึ้นทะเบียนตามแบบ 113-1 ที่แนบท้ายประกาศนี้ต่อสํานักงานล่วงหน้าไม่น้อยกว่าสามสิบวันก่อนวันที่ระยะเวลาการขึ้นทะเบียนเป็นเจ้าหน้าที่การตลาดตามข้อ 8 จะสิ้นสุดลง พร้อมทั้งชําระค่าธรรมเนียมการต่ออายุการขึ้นทะเบียนเป็นเจ้าหน้าที่การตลาดตามประกาศว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่างๆเจ้าหน้าที่การตลาดที่จะได้รับการพิจารณาต่ออายุการขึ้นทะเบียนตามวรรคหนึ่งต้องเป็นไปตามเกณฑ์ดังต่อไปนี้(1) ไม่มีลักษณะต้องห้ามตามข้อ 5(2) ผ่านการฝึกอบรมเกี่ยวกับการปฏิบัติงานของเจ้าหน้าที่การตลาดตามประเภทที่ขอต่ออายุ (refresher course) จากสถาบันฝึกอบรมมาแล้วเป็นระยะเวลาไม่เกินหนึ่งปีในวันที่ยื่นคําขอต่ออายุการขึ้นทะเบียน(3) ไม่อยู่ระหว่างถูกสั่งพักการปฏิบัติงานเป็นเจ้าหน้าที่การตลาดหรือระหว่างทั้งนี้ ในกรณีที่ถูกสั่งพัก ระยะเวลาที่สํานักงานสั่งไม่รับพิจารณาคําขอต่ออายุการขึ้นทะเบียนการปฏิบัติงานและสํานักงานได้กําหนดเงื่อนไขในการต่ออายุการขึ้นทะเบียนไว้ บุคคลดังกล่าวจะต้องปฏิบัติให้เป็นไปตามเงื่อนไขที่สํานักงานกําหนดแล้วด้วยข้อ ๑๑ เจ้าหน้าที่การตลาดที่อายุการขึ้นทะเบียนสิ้นสุดลง โดยมิได้ยื่นคําขอต่ออายุการขึ้นทะเบียนกับสํานักงานตามข้อ 10 หากได้ยื่นคําขอขึ้นทะเบียนต่อสํานักงานภายในระยะเวลาไม่เกินสามเดือนนับแต่วันที่อายุการขึ้นทะเบียนนั้นสิ้นสุดลง ให้เจ้าหน้าที่การตลาดดังกล่าวได้รับการขึ้นทะเบียนตามเกณฑ์ที่กําหนดในวรรคสองของข้อ 10 ได้ข้อ ๑๒ ในการพิจารณาคําขอขึ้นทะเบียนเป็นเจ้าหน้าที่การตลาดหรือคําขอต่ออายุการขึ้นทะเบียน สํานักงานอาจแจ้งให้บุคคลที่ขอขึ้นทะเบียนเป็นเจ้าหน้าที่การตลาดหรือขอต่ออายุการขึ้นทะเบียน มาชี้แจง หรือส่งเอกสารหลักฐานอื่นเพิ่มเติม ได้ตามที่เห็นสมควรภายในระยะเวลาที่สํานักงานกําหนดในกรณีบุคคลที่ขอขึ้นทะเบียนเป็นเจ้าหน้าที่การตลาดหรือขอต่ออายุการขึ้นทะเบียนไม่มาชี้แจง ไม่ส่งเอกสาร หรือจัดส่งเอกสารไม่ถูกต้องครบถ้วน ภายในระยะเวลาที่สํานักงานกําหนดตามรรคหนึ่ง สํานักงานจะถือว่าบุคคลนั้นไม่ประสงค์จะขอขึ้นทะเบียนเป็นเจ้าหน้าที่การตลาดหรือไม่ประสงค์จะขอต่ออายุการขึ้นทะเบียน แล้วแต่กรณี อีกต่อไปข้อ ๑๓ ในกรณีที่เจ้าหน้าที่การตลาดที่ได้รับขึ้นทะเบียนมีความประสงค์จะแจ้งการเปลี่ยนแปลงข้อมูลที่เคยยื่นคําขอไว้ตามข้อ 6 หรือข้อ 10 ให้เจ้าหน้าที่การตลาดดังกล่าวยื่นคําขอแจ้งการเปลี่ยนแปลงข้อมูลต่อสํานักงานตามแบบ 113-2 ที่แนบท้ายประกาศนี้ หมวด 3 มาตรการบังคับ ----------------------------------ข้อ ๑๔ เจ้าหน้าที่การตลาดใดมีการทํางานที่แสดงถึงการขาดจรรยาบรรณหรือขาดมาตรฐานในการปฏิบัติหน้าที่เยี่ยงผู้ประกอบวิชาชีพในลักษณะใดลักษณะหนึ่งดังต่อไปนี้ สํานักงานอาจพิจารณาสั่งการอย่างใดอย่างหนึ่งตามข้อ 15(1) ปฏิบัติงานด้วยความไม่ซื่อสัตย์สุจริตหรือไม่คํานึงถึงประโยชน์ของลูกค้า(2) เบียดบังหรือแสวงหาผลประโยชน์ใด ๆ โดยมิชอบจากการปฏิบัติงานไม่ว่าเพื่อตนเอง บริษัทหลักทรัพย์ หรือบุคคลอื่น(3) ซื้อหรือขายหลักทรัพย์ไม่ว่าเพื่อตนเองหรือบุคคลอื่นโดยใช้บัญชีของลูกค้า(4) ให้คําแนะนําหรือข้อมูลที่อาจก่อให้ลูกค้าเกิดความเข้าใจผิดในสาระสําคัญเกี่ยวกับการลงทุนในหลักทรัพย์หรือมีเจตนาหลอกลวงลูกค้า(5) แนะนําให้ลูกค้าทําการซื้อขายหลักทรัพย์ที่ตนเองหรือบริษัทหลักทรัพย์มีส่วนได้เสียหรือมีโอกาสที่จะมีส่วนได้เสียในลักษณะที่อาจก่อให้เกิดความขัดแย้งทางผลประโยชน์ โดยไม่แจ้งให้ลูกค้าทราบถึงการมีส่วนได้เสียดังกล่าว(6) รับมอบอํานาจจากลูกค้าในการดําเนินการเกี่ยวกับการซื้อขายหลักทรัพย์ นอกเหนือจากหน้าที่ที่ได้รับมอบหมายจากบริษัทหลักทรัพย์(7) ไม่แจ้งให้ลูกค้าทราบถึงฐานะของบริษัทหลักทรัพย์ ในกรณีที่บริษัทหลักทรัพย์จะทําการซื้อขายหลักทรัพย์กับลูกค้าในฐานะที่บริษัทหลักทรัพย์เป็นคู่สัญญา(8) ไม่รักษาความลับของถูกค้า นําข้อมูลส่วนบุคคล ข้อมูลการซื้อขายหลักทรัพย์หรือข้อมูลทางการเงิน ของลูกค้า ไปเปิดเผยให้บุคคลอื่นทราบ โดยไม่ได้รับความยินยอมจากลูกค้าหรือมิใช่กรณีที่ต้องปฏิบัติให้เป็นไปตามกฎหมายหรือมีกฎหมายให้อํานาจกระทําได้(9) ให้คําแนะนําแก่ลูกค้าในลักษณะที่เป็นการยุยงหรือสนับสนุนให้ลูกค้าทําการซื้อขายหลักทรัพย์บ่อยครั้ง (churning)(10) ขาดความระมัดระวังและการเอาใจใส่ในการเตรียมคําแนะนํา ให้คําแนะนําโดยขาดหลักวิชาความรู้ความเข้าใจเกี่ยวกับหลักทรัพย์ หรือให้คําแนะนําไม่สอดคล้องกับวัตถุประสงค์ในการลงทุน ระดับความรู้ความเข้าใจหรือประสบการณ์เกี่ยวกับการลงทุนในหลักทรัพย์ ฐานะการเงินและความสามารถในการชําระหนี้ของลูกค้า(11) ไม่เปิดเผยข้อมูลเกี่ยวกับความเสี่ยงและลักษณะของหลักทรัพย์ให้ลูกค้าทราบความใน (10) และ (11) ของวรรคหนึ่ง ไม่ถือเป็นลักษณะของการขาดจรรยาบรรณหรือขาดมาตรฐานในการปฏิบัติหน้าที่ เยี่ยงผู้ประกอบวิชาชีพของเจ้าหน้าที่การตลาด ในกรณีที่ลูกค้าเป็นลูกค้าสถาบันดังต่อไปนี้(1) ธนาคารพาณิชย์(2) บริษัทเงินทุน(3) บริษัทหลักทรัพย์(4) บริษัทเครดิตฟองซิเอร์(5) บริษัทประกันภัย(6) นิติบุคคลที่มีกฎหมายเฉพาะจัดตั้งขึ้นซึ่งไม่ใช่ชนิดบุคคลตาม (8)(7) สถาบันการเงินระหว่างประเทศ(8) ส่วนราชการและรัฐวิสาหกิจตามกฎหมายว่าด้วยวิธีการงบประมาณ(9) กองทุนเพื่อการฟื้นฟูและพัฒนาระบบสถาบันการเงิน(10) กองทุนบําเหน็จบํานาญข้าราชการ(11) กองทุนสํารองเ เลี้ยงชีพ(12) กองทุนรวม(13) นิบุคคลที่มีเงินลงทุนตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป(14) นิติบุคคลซึ่งมีผู้ถือหุ้นเป็นบุคคลตาม (1) ถึง (13) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด(15) ผู้ลงทุนต่างประเทศซึ่งมีลักษณะเดียวกับผู้ลงทุนตาม (1) ถึง (14) โดยอนุโลมข้อ ๑๕ เจ้าหน้าที่การตลาดใจมีการทํางานที่แสดงถึงการขาดจรรยาบรรณหรือขาดมาตรฐานในการปฏิบัติหน้าที่ตามข้อ 14 สํานักงานอาจพิจารณาสั่งการอย่างใดอย่างหนึ่งดังต่อไปนี้(1) กําชับ(2) ภาคทัณฑ์(3) สั่งพักการปฏิบัติงาน หรือ(4) เพิกถอนการขึ้นทะเบียนในการสั่งพักการปฏิบัติงานเจ้าหน้าที่การตลาดตามวรรคหนึ่ง สํานักงานอาจกําหนดระยะเวลาหรือเงื่อนไข ในการรับพิจารณาคําขอขึ้นทะเบียนเป็นเจ้าหน้าที่การตลาดหรือคําขอต่ออายุการขึ้นทะเบียน.ของบุคคลดังกล่าวในคราวต่อไปด้วยก็ได้ข้อ ๑๖ ในกรณีที่ปรากฎต่อสํานักงานว่าเจ้าหน้าที่การตลาดใดขาดคุณสมบัติตามข้อ 3หรือมีลักษณะต้องห้ามตามข้อ 5 สํานักงานจะพิจารณาเพิกถอนการขึ้นทะเบียนเจ้าหน้าที่การตลาดนั้น หมวด 4 บทเฉพาะกาล --------------------------------------ข้อ ๑๗ ให้ถือว่าเจ้าหน้าที่การตลาดที่ได้รับใบอนุญาตหรือที่ได้รับการต่ออายุใบอนุญาตจากตลาดหลักทรัพย์แห่งประเทศไทยตามข้อบังคับตลาดหลักทรัพย์แห่งประเทศไทยว่าด้วยใบอนุญาตเป็นเจ้าหน้าที่การตลาด พ.ศ. 2543 อยู่แล้วก่อนวันที่ประกาศนี้ใช้บังคับ เป็นเจ้าหน้าที่การตลาดประเภทตราสารทุนที่ได้ขึ้นทะเบียนกับสํานักงานตามประกาศนี้ โดยให้มีระยะเวลาการขึ้นทะเบียนเท่ากับระยะเวลาคงเหลือที่เจ้าหน้าที่การตลาดนั้นได้รับใบอนุญาตหรือได้รับการต่ออายุใบอนุญาต จากตลาดหลักทรัพย์แห่งประเทศไทยแล้วแต่กรณีข้อ ๑๘ ในกรณีเจ้าหน้าที่การตลาดที่ได้รับใบอนุญาตหรือได้รับการต่ออายุใบอนุญาตตามข้อ 17 ดํารงตําแหน่งกรรมการหรือกรรมการผู้จัดการของบริษัทหลักทรัพย์อยู่ในวันที่ประกาศนี้ใช้บังคับ และเจ้าหน้าที่การตลาดดังกล่าวไม่เคยผ่านการอบรมหลักสูตรเกี่ยวกับการเป็นเจ้าหน้าที่การตลาดตามข้อบังคับตลาดหลักทรัพย์แห่งประเทศไทยว่าด้วยใบอนุญาตเป็นเจ้าหน้าที่การตลาด พ.ศ. 2543 ให้ระยะเวลาการขึ้นทะเบียนเป็นเจ้าหน้าที่การตลาดดังกล่าวสิ้นสุดลงเมื่อเจ้าหน้าที่การตลาดนั้นพ้นจากการเป็นกรรมการหรือกรรมการผู้จัดการของบริษัทหลักทรัพย์นั้น หรือเมื่อใบอนุญาตของเจ้าหน้าที่การตลาดนั้นสิ้นอายุลง และหากเจ้าหน้าที่การตลาดดังกล่าวประสงค์จะขึ้นทะเบียนเป็นเจ้าหน้าที่การตลาดกับสํานักงานอีกต่อไป เจ้าหน้าที่การตลาดนั้นจะต้องผ่านการทดสอบหลักสูตรตามข้อ 3(2) ของประกาศนี้ด้วย เว้นแต่เจ้าหน้าที่การตลาดนั้นเป็นบุคคลที่ได้รับยกเว้นไม่ต้องผ่านการทดสอบตามข้อ 4ข้อ ๑๙ ให้ถือว่าเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชันที่ได้รับการขึ้นทะเบียนจากตลาดหลักทรัพย์แห่งประเทศไทยตามข้อบังคับตลาดหลักทรัพย์แห่งประเทศไทยว่าด้วยเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชัน พ.ศ. 2543 อยู่แล้วก่อนวันที่ประกาศนี้ใช้บังคับ เป็นเจ้าหน้าที่การตลาดประเภทตราสารที่มี leverage ที่ได้ขึ้นทะเบียนกับสํานักงานตามประกาศนี้ โดยให้มีระยะเวลาการขึ้นทะเบียนเท่ากับระยะเวลาคงเหลือที่เจ้าหน้าที่การตลาดนั้นได้รับการขึ้นทะเบียนจากตลาดหลักทรัพย์แห่งประเทศไทย และหากเจ้าหน้าที่การตลาดดังกล่าวประสงค์จะขึ้นทะเบียนเป็นเจ้าหน้าที่การตลาดประเภทตราสารที่มี leverage กับสํานักงานอีกต่อไป เจ้าหน้าที่การตลาดนั้นจะต้องผ่านการทดสอบหลักสูตรตามข้อ 3(2) ของประกาศนี้ด้วยข้อ ๒๐ ให้บุคคลที่ผ่านการอบรมความรู้เกี่ยวกับออปชันตามข้อบังคับตลาดหลักทรัพย์แห่งประเทศไทยว่าด้วยเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชัน พ.ศ. 2543 แล้วก่อนวันที่ประกาศนี้ใช้บังคับ แต่ยังไม่ได้ขึ้นทะเบียนเป็นเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชันกับตลาดหลักทรัพย์แห่งประเทศไทย ได้รับยกเว้นไม่ต้องผ่านการทดสอบหลักสูตรการเป็นเจ้าหน้าที่การตลาดประเภทตราสารที่มี leverage จากสถาบันฝึกอบรมตามที่กําหนดในประกาศนี้ หากบุคคลดังกล่าวได้ยื่นคําขอขึ้นทะเบียนต่อสํานักงานภายในหกเดือนนับแต่วันที่บุคคลนั้นผ่านการอบรมความรู้เกี่ยวกับออปชัน โดยให้อายุการขึ้น ทะเบียนสําหรับบุคคลดังกล่าวมีอายุถึงวันที่ 30 กันยายน พ.ศ. 2545 และหากบุคคลดังกล่าวประสงค์จะขึ้นทะเบียนเป็นเจ้าหน้าที่การตลาดประเภทตราสารที่มี leverage กับสํานักงานอีกต่อไป บุคคลนั้นจะต้องผ่านการทดสอบหลักสูตรตามข้อ 3(2) ของประกาศนี้ด้วยข้อ ๒๑ ให้เจ้าหน้าที่การตลาดที่ได้ขึ้นทะเบียนเป็นเจ้าหน้าที่การตลาดประเภทตราสารทุนตามประกาศนี้ สามารถทําหน้าที่ติดต่อ ชักชวน หรือให้กําแนะนําเกี่ยวกับการลงทุนแก่ลูกค้าเพื่อให้เกิดการซื้อขายหลักทรัพย์ประเภทใบสําคัญแสดงสิทธิที่จะซื้อหุ้น ใบสําคัญแสดงสิทธิที่จะซื้อหุ้นกู้ใบสําคัญแสดงสิทธิที่จะซื้อหน่วยลงทุน และใบสําคัญแสดงสิทธิอนุพันธ์ ได้ด้วย ทั้งนี้ จนถึงวันที่ 30 กันยายน พ.ศ. 2545ผู้มีอํานาจลงนาม - ประกาศ ณ วันที่ 21 ธันวาคม พ.ศ. 2543 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์